laion/Wikipedia-Exotic huggingface dataset:
פולארסאן מכוניות

פולארסאון מכוניות (בסינית: 中顺汽车有限公司, באנגלית: Polarsun Automobile) הייתה יצרנית רכב, שבסיסה בסין שפעלה בשנים 2003-2018 בעיר שניאנג. החברה הוקמה בשנת 2003 על בסיס חברות אחרות שפעלה בעיר שניאנג. בשנת 2003 הוקמו מרכזי פיתוח בדטרויט ולוס אנג'לס. ייצור מכוניות החל בשנת 2005. זה היה מיניוואן Polarsun Century שהיה מבוסס על מכונית Toyota HiAce. הייצור הופסק בשנת 2009. בהמשך החל ייצור מיניוואן ל-7 מושבים מבוסס על Mitsubishi Space Gear ול-5 אנשים על בסיס Mazda Premacy. כמו כן החל ייצור של קרוסאובר מבוסס על Ford Escape. בשנת 2006 המפעל היה יכול לייצר 100 אלף מכוניות בשנה והיה מתוכנן תוך 5 שנים להגיע ל-150 אלף מכוניות ובהמשך עד 400 אלף בשנה. בתוך סין נפתחו 200 מרכזי מכירות וכ-300 מרכזי שרות. בשנת 2006 בוצע משלוח לאנגולה של מכוניות מותאמות לפעילות משטרה. החברה תכננה להרחיב את פעילותה מחוץ לגבולות סין. לצורך כך הוקם מרכז לוגיסטי ברוטרדם שהיה אמור לרכז את הפעילות באירופה. במהלך שנת 2013 ייצור הופסק עקב רמת מכירות נמוכה. בשנת 2018 מניות החברה נמכרו לחברה WM Motors שהחלה לייצר מכוניות חשמליות. Polarsun Century Polarsun MPV-A (מבוסס על מיצובישי) Polarsun MPV-B (מבוסס על מזדה) Polarsun SUV (מבוסס על פורד) מדיה וקבצים בנושא פולארסאן מכוניות בוויקישיתוף תיאור פעילות החברה סרטון על החברה תצוגת פולארסאן בתערוכת רכב בשנגחאי 2007 https://www.chinacarforums.com/threads/polarsun-automobile-introduction.3354/ https://www.chinacarforums.com/threads/polarsun-international-activities.3494/ ערך זה הוא קצרמר בנושא יצרני רכב ובנושא סין. אתם מוזמנים לתרום לוויקיפדיה ולהרחיב אותו.
I Heard You're Married

I Heard You're Married הוא שיר של הזמר-יוצר הקנדי דה ויקנד, בהשתתפות הראפר האמריקאי ליל ויין. הוא יצא כשיר באלבום האולפן החמישי של דה ויקנד, Dawn FM, ב-7 בינואר 2022. שני האמנים כתבו את השיר ביחד עם קלווין האריס ודניאל לופטין. זהו שיתוף הפעולה השני בין דה ויקנד לליל ויין, אחרי השיר "I'm Good". שם השיר נחשף לראשונה ב-5 בינואר 2022, כאשר דה ויקנד פרסם את רשימת הרצועות באלבום Dawn FM. השיר היה אמור להישלח במקור ל-rhythmic contemporary radio דרך XO וריפבליק רקורדס ב-11 בינואר 2022, כסינגל נוסף מהאלבום Dawn FM, אך יציאתו כסינגל בוטלה, כאשר "Sacrifice", הסינגל השני של Dawn FM, נשלח במקומו. השיר זכה לביקורות חיוביות, עם שבחים על הפקתו והשירה של דה ויקנד. מידע על היצירה "I Heard You're Married" באתר מיוזיק בריינז סרטון השיר "I Heard You're Married" באתר יוטיוב
פרולס

האי פרולס (באנגלית: Prall's Island) הוא אי בלתי מיושב המצוי במצר ארתור בין סטטן איילנד, אחד מרובעי העיר ניו יורק, לבין לינדן במדינת ניו ג'רזי שבארצות הברית. האי הוא אחד מהאיים המהווים את רובע סטטן איילנד. שטחו 0.36 קמ"ר. האי קרוי על שם אחד המתיישבים ההולנדים הראשונים של הסטטן איילנד - ארנט יאנסון ואן נארדן פראל (Arent Jansen Van Naerden Prall) (נולד בשנת 1698), או על שם המתיישב אברהם פראל (Abraham Prall; ‏1706-1775), אשר קנה את האי לאחר הגיעו מאמסטרדם. שמו המקורי של האי היה האי דונגאן, על שם מושל מדינת ניו יורק תומאס דונגאן (Thomas Dongan) שהתמנה למושל בשנת 1688. במהלך השנים שובש השם ל"אי דנקן". החל מסוף המאה ה-19 מכונה האי על שם פראל (נהגה פרול). כיום האי בבעלות העירייה של ניו יורק, מנוהל על ידי מחלקת הפארקים והנופש של ניו יורק ומשמש כמקלט לציפורים (בית גידול לציפורים). מדיה וקבצים בנושא פרולס בוויקישיתוף
חסוס פריירה

חסוס דויד פריירה קסטרו (באנגלית: Jesús David Ferreira Castro; נולד ב-24 בדצמבר 2000 בסנטה מרתה שבקולומביה) הוא כדורגלן אמריקאי המשחק בעמדת החלוץ בקבוצת דאלאס מה-MLS ובנבחרת ארצות הברית. פריירה גדל במחלקת הנוער של דאלאס מה-MLS. ב-3 ביוני 2017 ערך פריירה את הופעת הבכורה שלו בקבוצה הבוגרת של המועדון, בניצחון 6-2 על ריאל סולט לייק במסגרת הליגה. במשחק זה הבקיע את שער הבכורה שלו במועדון. ב-8 במאי 2018 הושאל לטלסה ראפנקס מה-USL. הוא ערך 14 הופעות ליגה במהלך תקופת ההשאלה, בהן הבקיע שישה שערים. ב-1 בפברואר 2020 ערך פריירה את הופעת הבכורה שלו בנבחרת ארצות הברית, בניצחון 1-0 על נבחרת קוסטה ריקה במשחק ידידות. ב-31 בינואר 2021 הבקיע את שערי הבכורה שלו בנבחרת, צמד שערים בניצחון 7-0 על נבחרת טרינידד וטובגו במשחק ידידות. ב-10 ביוני 2022 הבקיע ארבעה שערים בניצחון 5-0 על נבחרת גרנדה במסגרת ליגת האומות של CONCACAF 2022/2023. נכלל בסגל נבחרת ארצות הברית לטורניר מונדיאל 2022. פריירה הוא בנו של דויד פריירה, כדורגלן העבר של נבחרת קולומביה. מדיה וקבצים בנושא חסוס פריירה בוויקישיתוף חסוס פריירה, באתר Transfermarkt חסוס פריירה, באתר Soccerway חסוס פריירה, באתר WorldFootball.net חסוס פריירה, באתר National Football Teams חסוס פריירה, באתר FootballDatabase.eu Jesus Ferreira Joins Roughnecks on Loan from FC Dallas באתר הרשמי של טלסה ראפנקס, 8 במאי 2018 (באנגלית) Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית) 24 Under 24: Former MLS MVP David Ferreira's son Jesus earning high praise at FC Dallas Academy באתר הרשמי של ה-MLS, ‏ 24 בספטמבר 2015 (באנגלית)
דיוקן עצמי בגיל 63

דיוקן עצמי בגיל 63 הוא דיוקן עצמי על בד מאת הצייר ההולנדי רמברנדט ואן ריין, משנת 1669. הציור, שאורכו 86 ס"מ ורוחבו 70.5 ס"מ, מוצג כיום בגלריה הלאומית שבלונדון, הממלכה המאוחדת. הציור הועבר לגלריה בשנת 1851. זהו אחד משלושת הדיוקנים העצמיים האחרונים שיצר האמן, מתוך 80 בסך הכל במהלך כל הקריירה שלו. הדיוקן נוצר ככל הנראה כמה חודשים לפני מותו של האמן, אך למרות זאת הדיוקן נעשה בדיוק האופייני לסגנונו. בדיוקן, רמברנדט לבוש במעיל אדום עם קולר מפרווה, חבוש בכובע בארט ומביט בעיני הצופה בידיים שלובות. פרצופו של הצייר מודגש בהרבה שכבות של צבע, והוא יוצא דופן לאור הבגדים והרקע הכהים. בשנת 1967 התגלה התאריך של הדיוקן בעת עבודות שחזור וניקיון היצירה. חוקרי אומנות סבורים כי הדיוקן נחתך מכל צדדיו. בסריקת קרני רנטגן התגלה כי רמברנט עשה שני שינויים ביצירה; במקור הכובע שהצייר חבש היה גדול יותר ובצבע לבן. כמו כן, הקומפוזיציה של הידיים הייתה שונה כך שהוא החזיק מכחול. היצירה נבחנה על ידי מדעניים בגלריה הלאומית. בעבודת המחקר התגלה כי רמברנדט עשה שימוש במעט צבעים ובהן אוכרה, לבן ואדום. הדיוקן היה שייך לוויליאם ואן הולס, עד שנמכר לתומאס ברודריק במכירה פומבית בשנת 1722 בלונדון בעלות של 80 פאונד. לאחר מכן, היצירה הורשה לאחיינו של ברודריק, והיא נמכרה בשנת 1851 לגלריה הלאומית תמורת 430 פאונד. דיוקן עצמי, 1669, מאוריצהאוס (האג) דיוקן עצמי, 1669, גלריית אופיצי (פירנצה) מדיה וקבצים בנושא דיוקן עצמי בגיל 63 בוויקישיתוף Bomford, D. et al., Art in the making: Rembrandt, New edition, Yale University Press, 2006, pp. 190-95. "Rembrandt, Self-Portrait at the Age of 63", ColourLex (באנגלית) ערך זה הוא קצרמר בנושא ציור. אתם מוזמנים לתרום לוויקיפדיה ולהרחיב אותו.
מסוף מודיעין עילית

מסוף מודיעין עילית הוא מסוף אוטובוסים בכניסה לעיר מודיעין עילית, משרת את תושבי העיר וממנו יוצאים מגוון קווי אוטובוס לעשרות ערים, בעיקר לריכוזים חרדים.
רם (דמות מקראית)

רם בן חצרון הוא דמות מקראית משבט יהודה, מאבותיו של דוד המלך. הוא בנו השני של חצרון בן פרץ. רם מוזכר מספר פעמים בתנ"ך: וְאֵלֶּה תּוֹלְדוֹת פָּרֶץ, פֶּרֶץ הוֹלִיד אֶת חֶצְרוֹן. וְחֶצְרוֹן הוֹלִיד אֶת רָם, וְרָם הוֹלִיד אֶת עַמִּינָדָב. וְעַמִּינָדָב הוֹלִיד אֶת נַחְשׁוֹן, וְנַחְשׁוֹן הוֹלִיד אֶת שַׂלְמָה. וְשַׂלְמוֹן הוֹלִיד אֶת בֹּעַז, וּבֹעַז הוֹלִיד אֶת עוֹבֵד. וְעֹבֵד הוֹלִיד אֶת יִשָׁי, וְיִשַׁי הוֹלִיד אֶת דָּוִד. — מגילת רות, פרק ד', פסוק י"ח וּבְנֵי חֶצְרוֹן אֲשֶׁר נוֹלַד לוֹ אֶת יְרַחְמְאֵל וְאֶת רָם וְאֶת כְּלוּבָי. וְרָם הוֹלִיד אֶת עַמִּינָדָב וְעַמִּינָדָב הוֹלִיד אֶת נַחְשׁוֹן נְשִׂיא בְּנֵי יְהוּדָה. — ספר דברי הימים א', פרק ב', פסוק ט'-י אין לטעות בין רם בן חצרון לבין אחיינו, רם בנו של ירחמאל, בנו של חצרון: וַיִּהְיוּ בְנֵי-יְרַחְמְאֵל בְּכוֹר חֶצְרוֹן, הַבְּכוֹר רָם; וּבוּנָה וָאֹרֶן וָאֹצֶם, אֲחִיָּה. — ספר דברי הימים א', פרק ב', פסוק כ"ה בספר איוב מצוין שאליהוא בן ברכאל הבוזי הוא "ממשפחת רם". פירוש האבן עזרא כותב שרם זה הוא רם אבי עמינדב, אולם מפרשים אחרים, כמו רש"י ורלב"ג פירשו אחרת. הפירוש המילולי של השם רם הוא גבוה, מעל כולם, נשגב, חזק. ישנם הרואים בשם תקווה שהילד יהיה רם כשיגדל ואחרים מייחסים את השם לאל. בתרגום השבעים, שמו מופיע כ"ארם" (יוונית: Ἀράμ) ו-"Arni" (יוונית: Ἀρνὶ). גאולה כהן, הערך: "רם", אנציקלופדיה מקראית, כרך ז, עמ' 373
בית פברואר

בית פברואר (באנגלית: February House) היה כינויה של קומונת אמנים שהתקיימה בין 1940 ל־1941 בשכונת ברוקלין הייטס, ניו יורק. ג'ורג' דייוויס, עורך ספרותי בכתב העת הרפרס בזאר (Harper's Bazaar), שכר בניין דירות שלם ברחוב מידה (Middagh) 7 בברוקלין. מסוף 1940 עד 1941, הזמין דייוויס חברים לעבור לגור בו, בבקשו ליצור סביבה יצירתית לאמנים. הדיירים העיקריים בבית פברואר היו ויסטן יו אודן, קארסון מקאלרס, בנג'מין בריטן, פול בולס, וג'יפסי רוז לי. הבניין עצמו היה בנוי מאבן חומה (brownstone) בחיקי לסגנון טיודור, במצב רעוע, עם צנרת פגומה, וללא מנעולים. על האורחים בבית פברואר, שבאו לביקורים בני ימים רצופים, נמנו סלבדור דאלי, גאלה דאלי, אנאיס נין, קלאוס מאן, ג'יין בולס, ריצ'רד רייט ופאבל פצ'ליצ'ב. נין היא שקראה לקומונה "בית פברואר", משום שרבים יחסית מדייריו נולדו בפברואר. מספר יצירות נוצרו בבית פברואר: מקאלרס החלה לכתוב את "הבלדה על בית הקפה העצוב", ונטלה השראה לדמויות מפאב בשכונה. ג'יפסי רוז לי כתבה ופרסמה את ספר הבלש The G-String Murders. אודן פרסם את "האדם הכפול". ג'יין בולס החלה לכתוב את "שתי גברות רציניות". בסוף 1941, עזבו הדיירים העיקריים של בית פברואר את הבניין, ורק דייוויס נשאר בו. אודן היה מרושש וקיבל משרה באוניברסיטת מישיגן באן ארבור. מקאלרס עברה לגור עם אמה בג'ורג'יה. ג'יפסי רוז לי עברה לשיקגו בחיפוש אחר הזדמנויות. בריטן חזר לאנגליה והפיק את "פיטר גריימס". בשנת 1945 עזב אף דייוויס את הבית. זמן קצר לאחר מכן נהרס הבית כדי לבנות את הכביש המהיר ברוקלין–קווינס. בשנת 2012 עלה מחזמר בשם "בית פברואר", מאת גבריאל כהנא וסת' בוקלי, בפאבליק ת'יאטר במנהטן, ניו יורק. המחזמר רץ שבועיים. בשנת 2005 ראתה אור ביוגרפיה קולקטיבית של הקומונה, מאת שריל טיפינז, בכותרת "בית פברואר". February House: The Story of W. H. Auden, Carson McCullers, Jane and Paul Bowles, Benjamin Britten, and Gypsy Rose Lee, Under One Roof in Brooklyn, Sherill Tippins, 2016, Mariner Books, ISBN 9780618711970 Pohlig, Molly (2015-05-16). "February House, the Middagh Street home of literary giants". Brownstoner (באנגלית אמריקאית). נבדק ב-2021-11-26.{{cite web}}: תחזוקה - ציטוט: url-status (link) Geselowitz, Gabriela (25 בספטמבר 2014). "The House on Middagh Street". www.bklynr.com (באנגלית). נבדק ב-2021-11-26. {{cite web}}: (עזרה)תחזוקה - ציטוט: url-status (link) Lahr, John (2012-05-28). "The Gang's All Here". The New Yorker (באנגלית אמריקאית). נבדק ב-2021-11-26.{{cite web}}: תחזוקה - ציטוט: url-status (link) Vaill, Amanda (2005-02-06). "'February House': Brooklyn Bohemians". The New York Times (באנגלית אמריקאית). ISSN 0362-4331. נבדק ב-2021-11-26.
מסוף אום אל פחם

מסוף אום אל פחם הוא מסוף אוטובוסים בכניסה לעיר הערבית אום אל-פחם. המסוף משרת את תושבי העיר וממנו יוצאים קווי אוטובוס עירוניים בתוך אום אל פחם וכן קווים ליישובי ואדי עארה, לחיפה, לצפון, לתל אביב וגוש דן ולשרון.
יוטיוב שורטס

יוטיוב שורטס (באנגלית: YouTube Shorts) היא פלטפורמת שיתוף לסרטוני וידאו קצרים המוצעת על ידי יוטיוב. הפלטפורמה מארחת תוכן משתמשים בדומה לשירות הראשי של יוטיוב, אך מגבילה את הקטעים לאורך של 60 שניות. מאז השקתו, YouTube Shorts צבר למעלה מ-5 טריליון צפיות. יוטיוב שורטס דומה לטיקטוק. יוטיוב שורטס מציגה סרטונים שנוצרו על ידי משתמשים באורך 15 עד 60 שניות, ובפורמט ארוך (ולא רחב בניגוד לסרטוני היוטיוב הסטנדרטיים). וגם מאפשר למשתמשים להוסיף מוזיקה וכתוביות ברישיון. יוטיוב שורטס מציע יכולות עריכה ואינטראקציה על ידי תגובה לתגובות עם סרטונים נוספים. אף על פי שהפלטפורמה נועדה בעיקר לסמארטפונים, ניתן לצפות בסרטונים שלה במחשב על ידי כפתור בצד "Shorts" יוטיוב שורטס שוחרר בגרסת בטא בהודו בספטמבר 2020, לאחר שביוני 2020 הרשת החברתית TikTok נחסמה בהודו. במרץ 2021, הוא שוחרר כגרסת בטא בארצות הברית. הוא שוחרר ברחבי העולם ביולי 2021, לאחר יציאות במדינות שונות. במאי 2021, יוטיוב הכריזה על קרן יוטיוב שורטס, מערכת שבה ניתן לתגמל יוצרי שורט (סרטונים קצרים) מובילים. יוטיוב הסבירה כי זאת כדרך "לייצר רווחים ולתגמל יוצרים עבור התוכן שלהם", וכי זו תהיה "קרן של 100 מיליון דולר שתחולק במהלך 2021–2022", בדומה לקרן היוצרים של TikTok בסך מיליארד דולר. יוטיוב מסרה ל"הוליווד ריפורטר" כי הקרן היא "רק עצירה עד שיוטיוב תפתח כלי מונטיזציה ותמיכה לטווח ארוך ליוצרים קצרי צורה, שיעצבו, אך יהיו שונים, מתוכנית השותפים של יוטיוב". אתר האינטרנט הרשמי של יוטיוב שורטס (באנגלית) מדיה וקבצים בנושא יוטיוב שורטס בוויקישיתוף יוטיוב שורטס, הבלוג הרשמי Spangler, Todd (25 בינואר 2022). "YouTube Shorts Tops 5 Trillion Views to Date, Platform to Test Shopping and Branded Content for TikTok-Style Videos". Variety. {{cite web}}: (עזרה) מערכת ישראל היום, הודו נגד טיקטוק: "סכנה ביטחונית", באתר ישראל היום, 29 ביוני 2020
לילות קיץ (סרט)

לילות קיץ (באנגלית: Summer Nights) הוא סרט קולנוע תיעודי ישראלי משנת 2021 אותו צילם וביים אוהד מילשטיין. הסרט זכה בתואר הסרט הישראלי הטוב ביותר בפסטיבל דוקאביב 2021, ובפרס אופיר לסרט התיעודי הקצר הטוב ביותר לשנת 2021. מה עובר בראשו של עלוה בן ה-6? כיצד הוא רואה את העולם? הסקרנות, הפחדים, האהבות, כפי שהם נגלים מנקודת מבט של ילד. מסע לילי אל תוך עולמו הפנימי של ילד תם, רגע לפני שהוא נרדם. עלוה מילשטיין אבי מילשטיין הסרט הופק בתמיכת כאן - תאגיד השידור הישראלי, הקרן החדשה לקולנוע וטלוויזיה, מפעל הפיס. הסרט הופק בסיוע משרד התרבות והספורט - המועצה הישראלית לקולנוע. הסרט זכה בפרס הראשון בפסטיבל הקולנוע דוקאביב ביולי 2021. הסרט זכה בפרס אופיר, הסרט התעודי הטוב ביותר בהאקדמיה לקולנוע 2021. הסרט זכה בפרס הסרט הדוקומנטרי הטוב ביותר בפסטיבל קולנוע יהודי בברלין JFBB 2022. הסרט הוקרן בערוץ כאן 11 ביום רביעי ה-11 באוגוסט 2021, כחלק מרצועת כאן דוקו. "לילות קיץ", במסד הנתונים הקולנועיים IMDb (באנגלית)
מסוף קדמה

מסוף קדמה הוא מסוף אוטובוסים בעיר רמת השרון, מהמסוף יוצאים קווי אוטובוס עירוניים לערי השרון ותל אביב-יפו וכן קו אוטובוס אשר פועל בשבת.
אל-כאף (מחוז)

אל-כאף (בערבית: ولاية الكاف) הוא אחד מ-24 המחוזות של תוניסיה. הוא מהווה בעיקר חלק מהרי האטלס הגביים וממרגלותיהם בצפון מערב תוניסיה, הגובלים באלג'יריה. הוא משתרע על שטח של 4,965 קמ"ר ואוכלוסייתו מונה 243,156 (לפי מפקד 2014). בירת המחוז היא העיר אל-כאף. מבחינה אדמיניסטרטיבית, המחוז מחולק לשתים עשרה רשויות מקומיות: בשל קרבתו לגבול אלג'יריה ותפקידה ההיסטורי במלחמת העצמאות של אלג'יריה, במחוז אל-כאף יש אוכלוסייה אלג'יראית משמעותית, המארחת למעלה מ-6,000 מצביעים אלג'יריים רשומים, הקהילה השנייה בגודלה בתוניסיה אחרי תוניס. עיר הבירה שלה, אל-כאף, הייתה מרכז הפיקוד של החזית לשחרור לאומי של אלג'יריה במהלך מלחמת העצמאות של אלג'יריה נגד הצרפתים בשנות ה-50. מדיה וקבצים בנושא אל-כאף בוויקישיתוף אתר האינטרנט הרשמי של אל-כאף Premiers Résultats du recensement 2014:, באתר "Statisques Tunisie", מאורכב מ-29 באוקטובר 2014 (בצרפתית) Recensement Général de la Population et de l'Habitat, מאורכב מ-28 במרץ 2016 (בצרפתית) Les Algériens de Tunisie se préparent à voter, באתר "Maghrabia", מאורכב מ-11 באפריל 2009 (בצרפתית) ערך זה הוא קצרמר בנושא גאוגרפיה של תוניסיה. אתם מוזמנים לתרום לוויקיפדיה ולהרחיב אותו.
פאביו ויירה

פאביו דניאל פריירה ויירה (בפורטוגזית: Fábio Daniel Ferreira Vieira; נולד ב-30 במאי 2000) הוא כדורגלן פורטוגלי המשחק בעמדת הקשר בפורטו ובנבחרת פורטוגל עד גיל 21. ויירה, נולד בסנטה מריה דה פיירה שבמחוז אביירו. הוא שיחק תשעה משחקים בפורטו ב' עמה זכה בליגת האלופות לנוער של אופ"א לעונת 2018/2019. ויירה שיחק את המשחק הראשון שלו עם הקבוצה הראשונה של פורטו ב-10 ביוני 2020 בהפסד הליגה 0–1 למאריטימו. הוא הבקיע את השער הראשון שלו בניצחון 0–5 על בלנסס. ב-17 ביוני 2022 חתם בארסנל תמורת 35 מיליון אירו. ב-4 בספטמבר ערך הופעת בכורה בקבוצה, בהפסד 1–3 למנצ'סטר יונייטד. ב-18 בספטמבר כבש שער בכורה, בניצחון 0–3 על ברנטפורד. ב-27 באוגוסט 2024 חזר ויירה לפורטו והושאל לעונה אחת. ויירה שיחק את כל חמשת המשחקים כשפורטוגל סיימה כסגנית באליפות אירופה עד גיל 19 ב-2019. ב-14 בנובמבר 2019, ויירה כבש את השער הראשון שלו עבור הנבחרת עד גיל 21. באליפות אירופה עד גיל 21 לשנת 2021 הפסידה פורטוגל 0–1 לגרמניה, וויירה נבחר למצטיין הטורניר. פורטו אליפות פורטוגל: 2019/2020, 2021/2022 הגביע הפורטוגלי: 2021/2022 ארסנל מגן הקהילה: 2023 אישיים אליפות אירופה בכדורגל עד גיל 21 - 2021: השחקן המצטיין, וקבוצת הטורניר. מדיה וקבצים בנושא פאביו ויירה בוויקישיתוף פאביו ויירה, ברשת החברתית אינסטגרם פאביו ויירה, באתר Transfermarkt פאביו ויירה, באתר Soccerway פאביו ויירה, באתר BDFutbol פאביו ויירה, באתר WorldFootball.net פאביו ויירה, באתר FootballDatabase.eu פאביו ויירה, באתר ESPN
כבל אקספרס

כבל אקספרס היא חברה ישראלית, המפעילה ומתחזקת את הרכבלית בחיפה, הרכבל שמקשר בין מרכזית המפרץ, לטכניון ואוניברסיטת חיפה. החברה היא חברת בת של נתיב אקספרס, והוקמה לאחר זכיית נתיב אקספרס במכרז רכבל חיפה, בשנת 2019. החברה בבעלות משותפת ל"נתיב אקספרס" וחברת ‏Bursa Teleferik (אנ') הטורקית. החברה הוקמה בשנת 2019, בעקבות זכייתה במכרז להפעלת הרכבלית בחיפה, המשותפת לחברת האוטובוסים "נתיב אקספרס" שבבעלות הקבוצה, ולחברת בורסה (עיר) הטורקית. בניית הרכבל נעשתה באמצעות התאגיד השווייצרי-אוסטרי "דופלמאייר-גאראוונטה" (אנ'), שהיא הקונצרן הרכבלים הגדול ביותר בעולם שגם בשנת 2018 בנתה את קרונות הכרמלית. כאשר בשנת 1965 העלתה עיריית חיפה לראשונה הקמת רכבל בין מפרץ חיפה, נווה שאנן עד לטכניון ולאוניברסיטה, אך הנושא לא קודם במשך שנים רבות. הוועדה המחוזית לתכנון ובנייה בחיפה, בראשות ראש העיר עמרם מצנע, אישרה עקרונית את תוכנית הרכבל במרץ 1999. על פי תוכנית שהוגשה על ידי חברת תשתיות יפה נוף, שבבעלות העירייה. בפברואר 2002 הקפיאה הועדה המחוזית לתכנון ולבנייה בחיפה את דיוניה בעניין הקמתו של הרכבל, עקב התנגדות הטכניון לתנאי המוצע. במאי 2003, בתום שנה של דיונים אינטנסיביים במהלכם הוחלט להזיז את התוואי, אישרה ועדה מחוזית לתכנון ולבנייה בחיפה את התוכנית. באפריל 2008, החלה עיריית חיפה לערוך בניית כדאיות כלכלית מחודשת לפרויקט. זאת, על רקע גידול חזוי של כ-17% בעלויות הפרויקט לכ-210 מיליון שקל. במאי 2016, הודיע שר התחבורה, ישראל כץ, כי יקדם את פרויקט הרכבל, שעלותו עודנה לכ-280 מיליון ש"ח. ביוני 2019 זכו החברות "נתיב אקספרס" ו"בורסה" הטורקית במכרז הפעלת הרכבלית והן הקימו את החברה לצורך להפעלת הרכבל. ב-11 באפריל 2022 החלה הפעלה סדירה של הרכבלית. על הקרוניות מתנוססים שני סמלילים, הראשון לוגו של כבל אקספרס, והשני לוגו שמצויר עליו רכבל על רקע כחול לבן וירוק, כאשר הוא גם מתנוסס בתחנות, ובו מתנוסס עם הכיתוב "רכבלית". מדיה וקבצים בנושא כבל אקספרס בוויקישיתוף אתר האינטרנט הרשמי של כבל אקספרס כבל אקספרס, ברשת החברתית פייסבוק כבל אקספרס, ברשת החברתית אינסטגרם כבל אקספרס, סרטונים בערוץ היוטיוב הרכבל בחיפה: האם הוא פתרון לפקקים?, סרטון בערוץ "TheMarker", באתר יוטיוב (אורך: 02:03) אושרה עקרונית תכנית הקמת רכבל שיחבר בין מפרץ חיפה לאונ' חיפה, באתר גלובס, 4 במרץ 1999 עיכוב בהקמת הרכבל בחיפה עקב התנגדות הטכניון, באתר הארץ, 14 בפברואר 2002 אבי בר-אלי, עיריית חיפה תבחן מחדש הקמת הרכבל מהצ'ק פוסט לאוניברסיטה - העלויות גדלו ל-210 מיליון שקל, באתר הארץ, 7 באפריל 2008 מגדילים, "נתיב אקספרס" ו"בורסה" התורכית יפעילו את הרכבלית בחיפה, באתר Magdilim, ‏19 ביוני 2019
שבתרבות

שבתרבות (הלחם בסיסים שבת ותרבות) היא מופע של ראיונות הנערך באולם מול קהל, ביישובים רבים בישראל, בדרך כלל בשבת בבוקר ולעיתים ביום שישי. המופע משלב ראיונות בנושאי אקטואליה ופוליטיקה עם ראיונות בנושאי תרבות, ולעיתים כוללת התוכנית גם מופע אמנותי. מופעי "שבתרבות" החלו בשנת 1973 באולם הקונסרבטוריון העירוני באר שבע, בהנחיית העיתונאי מרדכי ארציאלי. ארציאלי ביקש לשלב בין שיחות על חדשות ובין תרבות יפה והתכנית החלה לפעול בשנת 1973. ארציאלי הגיש את התכנית עד 1986. לאחר הפסקה של שנים אחדות חודשו מופעי "שבתרבות" בעיר ב-1999 בהנחיית העיתונאי שלומי אלדר. בדצמבר 1975 החלו להתקיים מופעי תרבות במוזיאון תל אביב לאמנות, בהנחייתו של יצחק לבני. בהמשך התקיימו המופעים באולם "התיאטרון הקאמרי" ובאולם "הבימה". בהמשך נערכו מופעי "שבתרבות" בערים רבות בישראל, בהנחייתם של מנחים רבים. בשנת 2019 החלו להתקיים מופעי "שבתרבות" בחברה הערבית, ביוזמתו של הפעיל החברתי עפיף אבו מוך, שהביא לאירועים ראשון בהנחיית רביב דרוקר בבאקה אל-גרבייה, ובהמשך גם בחורפיש. קיום המופעים בשבת, שכרוך בחילול שבת, עורר התנגדות בחוגים דתיים. בשנת 2020 עתרה מפלגת ש"ס לוועדת הבחירות המרכזית לכנסת נגד אירוח פוליטיקאים באירועי "שבתרבות" בתקופת בחירות, בנימוק שבאירועים אלה עיריות משתמשות בכספי ציבור לתעמולת בחירות, ויוצרות חוסר שוויון כלפי מועמדים שומרי שבת. העתירה נדחתה. פעמים רבות אמירות של מרואיינים באירועי "שבתרבות" מצוטטות באמצעי התקשורת. מדיה וקבצים בנושא שבתרבות בוויקישיתוף עופר מתן, כך תפס מוסד "שבתרבות" את מקומן של תוכניות האקטואליה, באתר nrg‏, 9 בנובמבר 2011 שבתרבות, באתר "העין השביעית" דוד ורטהיים‏, "יש קהל גדול בישראל שלא מוצא את עצמו על המסך כבר לא מעט שנים", באתר וואלה, 21 ביוני 2022 שבתרבות - ארבע עשורים של השפעה, באתר "שבתרבות באר שבע" מגאזין "שבתרבות" — מהחודש בת"א, מעריב, 11 בדצמבר 1975 שבתרבות - גם בתאטרון הקאמרי, דבר, 9 במרץ 1983 יוסי הימן, תשכחו מתרבות, היום שבעס, חדשות, 9 ביוני 1985 טליה לוין, ‏גם בלי איימן עודה: אירועי שבתרבות בחברה הערבית פורחים, באתר מעריב אונליין, 25 ביוני 2019; שוקי שדה, עפיף אבו מוך מנסה לשנות את המציאות - ומציע לכם ללמוד מתמר איש שלום, באתר TheMarker‏, 8 ביוני 2019 יצחק בן-חורין, תוגבל פעילות "הקאמרי" בשבת, מעריב, 23 במאי 1983 נעה שפיגל ובר פלג, ש"ס עתרה לוועדת הבחירות בדרישה למנוע מפוליטיקאים להופיע בשבתרבות, באתר הארץ, 4 בפברואר 2020 אריק בנדר, ‏יו"ר ועדת הבחירות דחה את עתירת ש"ס שביקשה למנוע קיום שבתות תרבות לפני הבחירות, באתר מעריב אונליין, 12 בפברואר 2020 שבתרבות, באתר "וואלה"
שחקן העונה בפרמייר ליג

שחקן העונה בפרמייר ליג (באנגלית: Premier League Player of the Season) הוא פרס שנתי לכדורגלן המצטיין בפרמייר ליג המוענק על ידי התאחדות הכדורגל האנגלית בסיום כל עונה. הזוכה נבחר על ידי ועדה הנבחרת על ידי נותני החסות של הליגה, ומורכב מ"הגופים המנהלים את הכדורגל, כלי תקשורת ואוהדים", ומוכרז בדרך כלל בשבוע השני או השלישי של מאי. מטעמי חסות, שמו הרשמי של הפרס מ-1994 עד 2001 היה "שחקן השנה של קרלינג", מ-2001 עד 2004 שמו היה "שחקן השנה של ברקליקארד", ומ-2004 עד 2016 הוא נקרא "שחקן העונה של ברקליס. מאז 2016 שמו של הפרס הוא "שחקן העונה של EA Sports". הפרמייר ליג נוסדה בשנת 1992 כאשר מועדוני הליגה הראשונה נטשו את הפוטבול ליג והקימו ליגה חדשה ועצמאית, שניהלה משא ומתן משלה על הסכמי שידור וחסות. בעונתה השנייה של הפרמייר ליג, הפכה יצרנית הבירה קרלינג (אנ') לנותנת החסות למשך 4 שנים תמורת 12 מיליון פאונד. באותה עונה הציגה קרלינג פרסים אישיים, כמו נעל הזהב. פרסי שחקן החודש וחשקן העונה הוענקו לראשונה ב-1995. פרס שחקן העונה הראשון הוענק לחלוצה של בלקברן רוברס, אלן שירר שזכה באליפות ובנעל הזהב באותה עונה. תיירי הנרי, כריסטיאנו רונאלדו, נמניה וידיץ' וקווין דה בראונה זכו בפרס פעמיים, והם היחידים שזכו יותר מפעם אחת. רונאלדו היחיד שזכה בשתי עונות רצופות (2007 ו-2008). שמונה שחקנים זכו בפרס לאחר שזכו במלכות השערים בפרמייר ליג, וארבעה מהם זכו בנוסף בנעל הזהב האירופית: קווין פיליפס, תיירי הנרי, כריסטיאנו רונאלדו ולואיס סוארס. אחד עשר שחקנים זכו בפרס לאחר שזכו באליפות הפרמייר ליג, כאשר רונאלדו ו-וידיץ' עשו זאת פעמיים, שניהם עם מנצ'סטר יונייטד. רונאלדו הוא היחיד שנבחר לכדורגלן השנה בעולם של פיפ"א בנוסף לזכייתו בשחקן העונה בפרמייר ליג. זכה גם בנעל הזהב האירופית. זכה גם בנעל הזהב האירופית וכדורגלן השנה בעולם. אתר האינטרנט הרשמי של שחקן העונה בפרמייר ליג (באנגלית) Foden wins EA SPORTS Player of the Season award, www.premierleague.com (באנגלית)
רשימת פארקים לאומיים בתוניסיה

ישנם 17 פארקים לאומיים בתוניסיה. הפארק הלאומי בו-הדמה הפארק הלאומי בוקורנין הפארק הלאומי שעאנבי הפארק הלאומי ג'ומס הפארק הלאומי אל-פייג'ה הפארק הלאומי אישקל הפארק הלאומי ג'בל שיאטנה וקאפ ניקרו הפארק הלאומי ג'בל מע'ילה הפארק הלאומי ג'בל ערבאטה הפארק הלאומי ג'בל א-סרג' הפארק הלאומי ג'בל זע'דוד הפארק הלאומי ג'בל זע'וואן הפארק הלאומי ג'ביל הפארק הלאומי וואדי א-זאן הפארק הלאומי צנע'אר - ג'באס הפארק הלאומי סידי א-טווי הפארק הלאומי זמברה מדיה וקבצים בנושא רשימת פארקים לאומיים בתוניסיה בוויקישיתוף Republique Tunnisienne Ministere de L’argricultuire Direction Generale Des Forets, באתר "Republique Tunnisienne, Ministere de L’argricultuire Direction", מאורכב מ-3 במרץ 2016 (בצרפתית)
יוחנן הכהן ברבי יהושע

יוחנן הכהן בירבי יהושע (כנראה בסביבות המאה ה-7 או המאה ה-8) היה פייטן שחי בארץ ישראל בתקופה הקלאסית של הפיוט. בדומה לרבי אלעזר בירבי קליר, בתחילה החוקרים ראו בו פייטן אירופאי - מיוון או מרומא. כיום, לאור גילוי רבים מפיוטיו בגניזה הקהירית, נתחזקה הדעה שהוא ארץ-ישראלי. מחתימותיו השונות בפיוטיו ניתן ללמוד שהוא היה כהן, ששם אביו היה יהושע ושלאביו היה מעמד מכובד בקהילתו. יש המשערים כי אביו הוא הפייטן יהושע הכהן, פייטן קלאסי שכמה מפיוטיו נתגלו בגניזה אף הם. יוחנן הכהן כתב פיוטים רבים למועדים ולשבתות. מרבית פיוטיו הם קרובות (קדושתאות, שבעתות וקדושתות י"ח) למועדים ולשבתות מיוחדות.מרבית פיוטיו התגלו בגניזת קהיר, אך כמה מהם הגיעו גם לאירופה ונכללו בנוסחי התפילה של עדות שונות: קדושתא ליום הכיפורים, הכוללת את סדר העבודה ליום הכיפורים "אֶזָכֵר סֶלָה לְשָׂם פֶּה לָאָדָם", נדפסה במחזורים כמנהג בני רומא ונאמרת עד ימינו במנהג זה; קדושתא לשבועות "אַרְקָא הִרְעִישׁ אָיוֹם" נמצאת בכמה כתבי יד של מחזורים כנוסח רומניא. מ' זולאי, בתוך: ידיעות המכון לחקר השירה העברית, כרך שני (1936), עמ' 324–325, 347, 358; כרך חמישי (1939), עמ' 155–157. ע' פליישר, שירת הקודש העברית בימי הביניים (1975), עמ' 118. נחום ויסנשטרן, פיוטי יוחנן הכהן בירבי יהושע (1983). יוחנן בן יהושע הכהן, דף שער בספרייה הלאומית חלק מתוך קדושתא זו, פיוט ה'סדר עולם', הגיע אף לאשכנז ונאמר בימי הביניים במנהג מגנצא.